CELEX: 32015D1788
Language: el
Date: 2015-10-01 00:00:00
Title: Απόφαση (ΕΕ) 2015/1788 του Συμβουλίου, της 1ης Οκτωβρίου 2015, σχετικά με την ανανέωση της συμφωνίας επιστημονικής και τεχνολογικής συνεργασίας μεταξύ της Ευρωπαϊκής Κοινότητας και της κυβέρνησης της Δημοκρατίας της Ινδίας

7.10.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 260/18
            
         ΑΠΌΦΑΣΗ (ΕΕ) 2015/1788 ΤΟΥ ΣΥΜΒΟΥΛΊΟΥ
   της 1ης Οκτωβρίου 2015
   σχετικά με την ανανέωση της συμφωνίας επιστημονικής και τεχνολογικής συνεργασίας μεταξύ της Ευρωπαϊκής Κοινότητας και της κυβέρνησης της Δημοκρατίας της Ινδίας
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 186, σε συνδυασμό με το άρθρο 218 παράγραφος 6 στοιχείο α) σημείο v),
   Έχοντας υπόψη την πρόταση της Ευρωπαϊκής Επιτροπής,
   Έχοντας υπόψη την έγκριση του Ευρωπαϊκού Κοινοβουλίου (1),
   Εκτιμώντας τα ακόλουθα:
   
               (1)
            
            
               Με την απόφασή του 2002/648/ΕΚ (2), το Συμβούλιο ενέκρινε τη σύναψη της συμφωνίας επιστημονικής και τεχνολογικής συνεργασίας μεταξύ της Ευρωπαϊκής Κοινότητας και της κυβέρνησης της Δημοκρατίας της Ινδίας (3) («συμφωνία»).
            
         
               (2)
            
            
               Το στοιχείο β) του άρθρου 11 της συμφωνίας προέβλεπε ότι η συμφωνία θα συναπτόταν για περίοδο πέντε ετών και η ισχύς της θα μπορούσε να ανανεωθεί με κοινή συμφωνία των συμβαλλόμενων μερών. Βάσει της απόφασης 2009/501/ΕΚ του Συμβουλίου (4), η συμφωνία ανανεώθηκε για μία ακόμη πενταετία και πρόκειται να λήξει στις 17 Μαΐου 2015.
            
         
               (3)
            
            
               Τα μέρη της συμφωνίας θεωρούν ότι η ταχεία ανανέωσή της θα είναι προς αμοιβαίο όφελος.
            
         
               (4)
            
            
               Το περιεχόμενο της ανανεωμένης συμφωνίας θα πρέπει να είναι πανομοιότυπο με το περιεχόμενο της συμφωνίας.
            
         
               (5)
            
            
               Συνεπεία της έναρξης ισχύος της Συνθήκης της Λισαβόνας την 1η Δεκεμβρίου 2009, η Ευρωπαϊκή Ένωση αντικατέστησε και διαδέχθηκε την Ευρωπαϊκή Κοινότητα.
            
         
               (6)
            
            
               Η ανανέωση της συμφωνίας θα πρέπει να εγκριθεί εξ ονόματος της Ένωσης,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Εγκρίνεται εξ ονόματος της Ευρωπαϊκής Ένωσης η ανανέωση της συμφωνίας επιστημονικής και τεχνολογικής συνεργασίας μεταξύ της Ευρωπαϊκής Ένωσης και της κυβέρνησης της Δημοκρατίας της Ινδίας για μία ακόμη πενταετία.
   Άρθρο 2
   Ο πρόεδρος του Συμβουλίου προβαίνει, εξ ονόματος της Ένωσης, στην κοινοποίηση προς την κυβέρνηση της Δημοκρατίας της Ινδίας ότι η Ένωση ολοκλήρωσε τις αναγκαίες εσωτερικές της διαδικασίες για την ανανέωση της συμφωνίας σύμφωνα με το άρθρο 11 στοιχείο β) της συμφωνίας.
   Άρθρο 3
   Ο πρόεδρος του Συμβουλίου προβαίνει, εξ ονόματος της Ένωσης, στην ακόλουθη κοινοποίηση προς την κυβέρνηση της Δημοκρατίας της Ινδίας:
   
      «Συνεπεία της έναρξης ισχύος της Συνθήκης της Λισαβόνας την 1η Δεκεμβρίου 2009, η Ευρωπαϊκή Ένωση αντικατέστησε και διαδέχθηκε την Ευρωπαϊκή Κοινότητα, και από την εν λόγω ημερομηνία ασκεί όλα τα δικαιώματα και αναλαμβάνει όλες τις υποχρεώσεις της Ευρωπαϊκής Κοινότητας. Συνεπώς, ο όρος “Ευρωπαϊκή Κοινότητα” στο κείμενο της συμφωνίας αντικαθίσταται, όπου απαιτείται, από τον όρο “Ευρωπαϊκή Ένωση”.».
   
   Άρθρο 4
   Η παρούσα απόφαση αρχίζει να ισχύει την ημερομηνία της έκδοσής της.
   
      Λουξεμβούργο, 1 Οκτωβρίου 2015.
      
         
            Για το Συμβούλιο
         
         
            Ο Πρόεδρος
         
         E. SCHNEIDER
      
   
   
      (1)  Δεν έχει ακόμη δημοσιευθεί στην Επίσημη Εφημερίδα.
   
      (2)  Απόφαση 2002/648/ΕΚ του Συμβουλίου, της 25ης Ιουνίου 2002, για τη σύναψη της συμφωνίας επιστημονικής και τεχνολογικής συνεργασίας μεταξύ της Ευρωπαϊκής Κοινότητας και της κυβέρνησης της Δημοκρατίας της Ινδίας (ΕΕ L 213 της 9.8.2002, σ. 29).
   
      (3)  Συμφωνία επιστημονικής και τεχνολογικής συνεργασίας μεταξύ της Ευρωπαϊκής Κοινότητας και της κυβέρνησης της Δημοκρατίας της Ινδίας (ΕΕ L 213 της 9.8.2002, σ. 30).
   
      (4)  Απόφαση 2009/501/ΕΚ του Συμβουλίου, της 19ης Ιανουαρίου 2009, σχετικά με τη σύναψη συμφωνίας για την ανανέωση της συμφωνίας επιστημονικής και τεχνολογικής συνεργασίας μεταξύ της Ευρωπαϊκής Κοινότητας και της κυβέρνησης της Δημοκρατίας της Ινδίας (ΕΕ L 171 της 1.7.2009, σ. 17).